alexandrainst/scandi-wiki huggingface dataset:
Giacomo Nizzolo

Giacomo Nizzolo (født 30. januar 1989 i Milano) er en italiensk landeveissyklist som sykler for UCI WorldTourlaget Israel Start-Up Nation. Han har flere profesjonelle seiere.

Meritter 

2009
Trofeo Papa' Cervi
2. etappe (TTT), Vuelta a Tenerife
2010
Coppa del Mobilio 
2011
5. etappe, Bayern rundt
2.-plass, ProRace Berlin
3.-plass, Rund um Köln
2012
Sammenlagt og 3. etappe, Tour de Wallonie
Poengkonkurransen og 5. etappe, Eneco Tour
3.-plass, Vattenfall Cyclassics 
5.-plass sammenlagt, Ster ZLM Toer
2013
3. og 4. etappe, Tour de Luxembourg
2014
3. etappe, Tour de San Luis
2. etappe, Tour de Wallonie
2015
Gran Premio Nobili Rubinetterie
Poengtrøya, Giro d'Italia
2016
1. og 3. etappe, Tour of Croatia
Poengtrøya, Giro d'Italia
GP Kanton Aargau Gippingen
Italiensk mester på landevei
Coppa Bernocchi
Gran Piemonte
1. etappe, Abu Dhabi Tour
2018
7. etappe, Vuelta a San Juan Internacional
2019
6. etappe, Tour of Oman
5. etappe, Tour of Slovenia
1. etappe, Vuelta a Burgos
2020
5 etappe, Tour Down Under
2. etappe, Paris–Nice
Italiensk mester i landeveisritt
Europamester i landeveisritt
2021
Clásica de Almería
13. etappe, Giro d'Italia

Referanser

Eksterne lenker 
 

Italienske syklister
Personer fra Milano
Etappevinnere i Giro d'Italia
Nikolai Rustad Jensen

Nikolai Rustad Jensen (født 15. april 1990) er en norsk bandyspiller fra Bærum. Han er født og oppvokst i Bekkestua/Stabekk-området og begynte å spille fotball og bandy i Stabæk i tidlig alder. Som 17-åring kuttet han ut fotballen til fordel for bandy. Han debuterte for det norske landslaget under verdensmesterskapet i Kasakhstan i 2012.

Nikolai R. Jensen er sønn av den tidligere Stabæk- og landslagskapteinen Kjetil Hannar Jensen, og barnebarn av Odd Jensen, som også har A-kamper for Stabæk og landskamper for Norge.

I 2017 gikk han til Villa Lidköping BK i Sverige. Villa Lidköping BK vant Svenske cupen og seriegull i den svenske eliteserien i 2016, og har nådd semifinalen i åtte rake SM-sluttspill..

2017-18 sesongen endte Villa Lidköping BK på 5. plass i Eliteserien. I SM-Sluttspillet eliminerte de Västerås med 3-1 i kvartfinaleserien, men røk ut i Semifinalen mot Edsbyn med 3-2 i kamper, etter å ha ledet serien 2-0. Påfølgende sesong gikk de seirende ut i World Cup og vant SM-Guld for første gang i historien.

I 2018-19 sesongen returnerte han til Stabæk Bandy, som vant både Serie- og NM-Gull

Meritter

NM-gull: 7 

 2009
 2011
 2012
 2014
 2016
 2017
 2019
 2020 (Stabæk kvalifiserte seg til NM-Finale, men ble avlyst grunnet Covid-19

Seriegull: 6 

 2012
 2013
 2014
 2015
 2016
2017
2019
2022

Årets spiller i Norsk Eliteserie

 2015/16

Året idrettsutøver i Stabæk Idrettsforening 

 2015/16

Statistikk

Norge

Toppscorer Eliteserien 

 2014(37 Mål)
 2016(50 mål)
 2017 (39 mål)

Poengkonge Eliteserien 

 2013
 2015
 2016
 2017
2020 (halvspilt serie grunnet Covid-19)
2022 (64 poeng)

Sverige

Seriespill 

 Mål: 6
 Målgivende: 1

Svenske Cupen 

Mål: 2

World Cup 

Mål: 1

Treningskamper 

Mål: 3

A-landslag 
Antall kamper: 45

Antall mål: 57

Toppscorer i VM 

 2014 (16 mål)
 2017 (15 mål)

Referanser

Norske bandyspillere
Personer fra Bærum kommune
Fødsler i 1990
Patrick Hjemgård

Dan Patrick Braathen Hjemgård (født 2. april 1989 i Fredrikstad) er en norsk innebandyspiller som spiller for eliteserieklubben Sarpsborg Sharks. Han var fast på U19 landslaget inntil han ble for gammel.
I 2007 debuterte han for Greåker sitt A-lag etter å ha gått gradene i klubben. Det ble ikke mye tillit første sesongen, men han scoret 1 mål.
I de neste sesongen tok Patrick store steg, og ble etterhvert fast på Greåker. Likevel tok han et kontroversielt valg og byttet klubb til erkerival Sarpsborg Sharks.
I de senere år har han blitt kaptein i Sharks og fast på A landslaget.

Under VM i Praha ble han portrettert av Eurosport i Sverige, hvor han forteller den sterke historien fra Tsunamien i Asia, der mistet han sin far.

I 2021 er han med i podkasten til NRK «hele historien» som kommer ut i oktober.

Patrick spiller sitt 2 vm i Finland 2021.
Patrick var også et stort ishockeytalent, men valgte å satse på innebandy.

Eksterne lenker 
 Spillerprofil Greåker
 Avisartikkel fra SA

Norske innebandyspillere
Personer fra Fredrikstad kommune
McGriddles

McGriddles er en sandwich som produseres og selges av den amerikanske restaurantkjeden McDonald’s. McGriddles selges som frokost og består av bacon, egg og amerikansk ost servert mellom to små pannekaker. Det finnes varianter med pølse, skinke eller kyllingkjøtt.

McGriddles ble lansert i 2003. Én porsjon inneholder 420 kcal.

McDonald’s
Mat fra USA
Hurtigmat
Varemerker
Introduksjoner i 2003
McMuffin

McMuffin er en sandwich som produseres og selges av den amerikanske restaurantkjeden McDonald’s. McMuffin selges som frokost og består av en skive skinke, takkestekt speilegg og en skive amerikansk ost, servert i en grov muffin. Den runde formen på speilegget oppnås ved å steke det i en form.

McMuffin ble funnet opp av restauranteieren Herb Peterson på slutten av 1960-tallet og ble lansert over hele USA i 1972. Høsten 2013 ble McMuffin innført i Norge sammen med en rekke andre frokostprodukter på menyen. Ved innføringen av McMuffin ble frokost for første gang tilbudt på McDonald's meny i Norge.

McDonald’s
Mat fra USA
Hurtigmat
Varemerker
Introduksjoner i 1972
Joint Light Tactical Vehicle

Joint Light Tactical Vehicle (JLTV) er et amerikansk militært kjøretøysprogram for å erstatte dagens HMMWV  med en familie mer kapable kjøretøyer mer bedre pansring og større nyttelast.  En av årsakene er at selv om HMMWV ikke er beregnet på å pansres og brukes til oppklaring så har den i praksis vært brukt slik, og JLTV vil bli utviklet fra bunnen av til å være i en slik rolle.  Hæren planla å kjøpe 60 000 kjøretøyer og marinekorpset 5 500.

I 2015 ble det kjent at Oshkosh L-ATV vant anbudet, de første kjøretøyene kom i tjeneste i slutten av 2019.

Referanser

Eksterne lenker 
 
 JLTV on Defense-Update.com (engelsk)
 Army Joint Light Tactical Vehicle (JLTV) EMD Phase page (engelsk)

Lettpansret kjøretøy
Dinggong

Dinggong (kinesisk:. 丁公遗址) er et neolittisk funnsted tilordnet Longshankulturen i fylket Zouping i provinsen Shandong i Folkerepublikken Kina.

Dinggong-funnstedet (Dinggong yizhi, 丁公遗址) ble i 2006 oppført på Folkerepublikken Kinas liste over kulturminner.

Et interessant funn viser et fragment med noe som kan regnes som skrifttegn.

Litteratur
"Shandong Zouping Dinggong yizhi di si, wu ci fajue jianbao" 山东邹平丁公遗址第四、五次发掘简报. (Short report on the fourth and fifth excavation seasons at the Dinggong site, Zouping, Shandong). Kaogu 4, 1993: 295-299. 
Cao Tingyun: "Shandong Zouping Dinggong yizhi 'Longshan taowen' bianwei." Zhongyuan Wenwu 1996 n. 2 pp. 32–38
Li Liu: "Settlement Pattern, Chiefdom Variability, and the Development of Early States in North China", Journal of Anthropological Archaeology 1, 237-288 (1996)(Online)

Eksterne lenker
 Eine neolithische Notiz auf einer Scherbe: zu den Anfängen der Schrift in China
 Longshan Writing Request
 On the Early City and the Beginning of the State in Ancient China
 Dinggong yizhi
 Dinggong (China) 
 Sherd With Carved Words

Shandongs historie
Kinesisk skriftspråk
Arkeologiske steder i Kina
Steinalderen
Folkerepublikken Kinas liste over nasjonale historiske minnesmerker og kulturgoder
Florent Manaudou

Florent Manaudou (født 12. november 1990 i Villeurbanne) er en fransk svømmer. Under sommer-OL 2012 i London vant han gull på 50 meter fri. Florent er også lillebroren til svømmeren Laure Manaudou, som også har vunnet OL-gull.

Referanser

Eksterne lenker 
 
 

Franske svømmere
Olympiske mestere for Frankrike
Olympiske sølvmedaljevinnere for Frankrike
Verdensmestere i svømmesport for Frankrike
Europamestere i svømmesport for Frankrike
Medaljevinnere under Sommer-OL 2012
Deltakere for Frankrike under Sommer-OL 2012
Svømmere under Sommer-OL 2012
Medaljevinnere under Sommer-OL 2016
Deltakere for Frankrike under Sommer-OL 2016
Svømmere under Sommer-OL 2016
Deltakere for Frankrike under Sommer-OL 2020
Svømmere under Sommer-OL 2020
Medaljevinnere under Sommer-OL 2020
Deltakere for Frankrike under VM i svømmesport 2015
Deltakere for Frankrike under EM i svømmesport 2016
Deltakere for Frankrike under Kortbane-EM i svømming 2019
Olympiske medaljevinnere i svømming
Deltakere for Frankrike under Kortbane-EM i svømming 2012
Deltakere for Frankrike under Kortbane-VM i svømming 2022
Deltakere for Frankrike under VM i svømmesport 2013
Luo Zhenyu

Luo Zhenyu (, 8. august 1866 i Suzhou i provinsen Jiangsu i Kina, død 14. mai 1940 i Dalian), stilnavn: Shuyun (叔蘊) var en kinesisk klassisk akademiker, filolog, epigrafiker, antikvarianer og Qing-lojalist.

Biografi 
Luo begynte å publisere om jordbruk i Shanghai etter den første sino-japanske krig. Sammen med andre opprettet han Dongwei Xueshe (東文學社), en skole for japansk, i 1896. Blant studentene var Wang Guowei.

Luo besølkte Japan for første gang i 1901 og studerte der det japanske skolesystem. Fra 1906 innehadde han en rekke regjeringsposter, for det meste relatert til landbruket. Fra april 1909 til februar 1912 var han president for det keiserlige jordbrukskollegium. Han var tro mot Qing-dynastiet og flyktet til Japan etter Xinhairevolusjonen. Der bosatte han seg i Kyoto og foretok noen studier i kinesisk arkeologi. Han vendte tilbake til Tianjin i Kina i 1919, og engasjerte seg i politisk virksomhet med det øyemål å få gjeninnsatt den avsatte keiser Puyi på keisertronen. Luo ble etterhvert en av den tidligere keisers tre viktigste rådgivere. 

Etter opprettelsen av Manchukuo i mars 1932 tok Luo imot utnevnelsen til en regjeringspost i den nye regjering (1933–1938). Han insisterte på at Manchukuo måtte forbli et monarki, mot de krefter som ville endre det til republikk.  Imidlertid ble Luo gradvis mer og mer desillusjonert over det japanske hårdhendte styret og av at den nominelle keiser, Puyi, var uten reell makt. Derfor frasa han seg sine verv i 1938 og trakk seg tilbake til Dalian.

Luos politiske virksomhet har i bedømmelsen av ham tendert til å overskygge hans akademiske prestasjoner. Han var hele livet opptatt av å bevare kinesiske antikviteter og kulturminner, særlig orakelbein, bambus- og trestrimler (簡牘 jiandu), Dunhuangmanuskriptene og lignende som var av stor verdi for forståelsen av oldtidens Kina. Han var en av de første som foretok seriøse studier av orakelskrift og bronseskrift og publiserte viktige verker om dette. Han hjalp med å få utgitt Liu Es Tieyun Canggui (鐵雲藏龜), sin første samling av orakelbein, og Sun Yirangs Qiwen Juli (契文舉例), det første verk som deschiffrerte oragelbeinskrift. Luos eget arbeid, Yinxu Shuqi Kaoshi (殷虛書契考釋), var et viktig bidrag til studiet av skriften.

Han var også den første moderne akademiker som beskjeftiget seg med tangutisk skrift, og publiserte dissertasjoner om emnet i 1912 og 1927.

Litteratur 
 He Jiuying 何九盈 (1995). Zhongguo xiandai yuyanxue shi (中囯现代语言学史 "A history of modern Chinese linguistics"). Guangzhou: Guangdong jiaoyu chubanshe.
 Zhongguo da baike quanshu (1980–1993). 1st Edition. Beijing; Shanghai: Zhongguo da baike quanshu chubanshe.

Referanser

Eksterne lenker 
 
 Biografi

Personer fra Suzhou
Kinesiske lingvister
Kinesiske historikere
Kinesiske pedagoger
Mandariner
Kinesiske politikere
Tangutologer
Fødsler i 1866
Dødsfall i 1940
Office of National Drug Control Policy

Office of National Drug Control Policy (ONDCP) er et amerikansk føderalt kontor for å etablere tiltak, prioriteringer og mål for å utrydde illegal bruk, tilvirkning, handel og transport av narkotika, narkotikarelatert kriminalitet og vold, og narkotikarelaterte helsefølger i USA.

ONDCP ble opprettet i 1989 og er organisert som et kontor under Presidentens kanselli i Det hvite hus. Kontorets direktør blir populært kalt Drug Czar, «narkotika-tsar».

Eksterne lenker
 

USAs føderale myndigheter
Det hvite hus
Narkotikapolitikk
Doping
Etableringer i 1989
1989 i USA
OshKosh B’gosh

OshKosh B’gosh er en amerikansk produsent av klær til barn. Selskapet ble etablert i Oshkosh, en by i den amerikanske delstaten Wisconsin, i 1895. Det har 179 butikker over hele USA (pr. april 2011).

Selskapet ble solgt til Carter’s, en annen produsent av barneklær, i 2005 for $312, men driver fortsatt under sitt eget navn og har sitt hovedkontor i Oshkosh.

Eksterne lenker
 

Industriselskaper fra USA
Klesmerker
Vitenskapsåret 1958

Vitenskapsåret 1958 er en oversikt over hendelser, prisvinnere, fødte og avdøde personer med tilknytning til vitenskap i 1958.

Hendelser

Astronomi og romfart 
 31. januar - Explorer 1, USAs første vellykkede kunstige satellitt, blir skutt opp fra Cape Canaveral .
 29. juli – USAs romfartsorganisasjon NASA dannes etter et vedtak i Kongressen i USA, med målsetting om å samordne og påskynde amerikansk romforskning .
 USA skyter ut romsonden Abley mot månen, men sonden når aldri fram .

Matematikk 
 School Mathematics Study Group, ledet av Edward G. Begle, blir etablert for en utvikle et nytt skolepensum innen matematikk for USA; den er innflytelsesrik for å fremme ny matematikk.

Medisin 
 7. juni - Ian Donald publiserer en artikkel The Lancet der han beskriver anvendelsen av ultralyd.

Teknologi 
 Ålö-Maskiner introdusere verdens første frontlaster med hurtigutløser.

Vitenskapshistorie 
 Society for the History of Technology blir etablert.

Prisvinnere 
 Albert Lasker Basic Medical Research Award: Peyton Rous, Theodore Puck, Alfred D. Hershey, Gerhard Schramm, Heinz Fraenkel-Conrat, Irvine H. Page 
 Brinellmedaljen: Ivan Bardin
 Copleymedaljen: John Edensor Littlewood
 Darwinmedaljen: Gavin de Beer
 Davymedaljen: Ronald Norrish
 Faradaymedaljen: Gordon Radley
 Fieldsmedaljen: Klaus Roth og Rene Thom
 Gunnerusmedaljen: Viggo Brun
 Lyellmedaljen: Helen Marguerite Muir-Wood
 Nobelprisen:
 Fysikk: Pavel Tjerenkov, Ilja M. Frank, Igor Jevgenjevitj Tamm
 Kjemi: Frederick Sanger
 Fysiologi/medisin: George Wells Beadle, Edward Lawrie Tatum, Joshua Lederberg
 Penrosemedaljen: James Gilluly
 Royal Astronomical Societys gullmedalje: André Danjon
 Sylvestermedaljen: Maxwell Newman
 Wollastonmedaljen: Pentti Eskola

Fødsler 
 26. februar - Susan J. Helms, amerikansk astronaut
 1. oktober – Andre Geim, russisk-nederlandsk fysiker og forsker inne materialvitenskap, nobelprisvinner

Dødsfall 
 1. februar – Clinton Davisson, amerikansk fysiker, nobelprisvinner (født 1881) 
 11. februar - Ernest Jones, walisisk psykoanalytiker (født 1879)
 16. april - Rosalind Franklin, engelsk krystallograf (født 1920)
 20. juni – Kurt Alder, tysk kjemiker, nobelprisvinner (født 1902) 
 14. august – Frédéric Joliot-Curie, fransk fysiker, nobelprisvinner (født 1900) 
 27. august – Ernest Lawrence, amerikansk fysiker, nobelprisvinner (født 1901) 
 2. oktober - Marie Stopes, skotskfødt paleobotaniker og pioner innen prevensjon (født 1880)
 4. november – Gilbert Thomas Walker, britisk fysiker og meteorolog (født 1868)
 17. november – Yutaka Taniyama, japansk matematiker (født 1927)
 12. desember - Milutin Milanković, serbisk geofysiker (født 1879)
 15. desember – Wolfgang Pauli, østerriksk fysiker, nobelprisvinner (født 1900)

Referanser

Eksterne lenker
Vitenskapsåret 1959

Vitenskapsåret 1959 er en oversikt over hendelser, prisvinnere, fødte og avdøde personer med tilknytning til vitenskap i 1959.

Hendelser

Astronomi og romfart 
 23. juni–31. juli - Den første internasjonale matematikkolympiaden arrangeres i Braşov og Bukaresti, Romania.
 15. september - Den sovjetiske romsonden Luna 2 sender de første bildene fra Månens baksiden til jorden.
 3. oktober - Den sovjetiske romsonden Lunik 3, som skal runde månen og sende fotografier fra dens baksida, skytes opp.
 18. oktober - Den sovjetiske romsonden Luna 3 lykkes å ta bilder på Månens bakside .

Medisin 
 Juli - Den medisinske forskningsgruppe som studerer Minamata-sykdom kommer fram til at kvikksølv ligger bakom.
 Joseph Murray utfører verdens første vellykkede allotransplantasjon.

Meteorologi

Teknologi 
 Januar - Texas Instruments offentliggjør at selskapets ingeniør Jack Kilby den 12. september 1958 hadde oppfunnet integrert kretser.

Prisvinnere 
 ACS Award in pure chemistry: Ernest M. Grunwald 
 Albert Lasker Basic Medical Research Award: Albert Coons, Jules Freund
 Bigsbymedaljen: Basil Charles King 
 Bôcherprisen: Louis Nirenberg
 Copleymedaljen: Macfarlane Burnet
 Davymedaljen: Robert Woodward
 Faradaymedaljen: Luigi Emmannueli
 Gunnerusmedaljen: Didrik Arup Seip
 Ingenjörsvetenskapsakademien deler ut Axel F. Enströmmedaljen til Edy Velander
 Karl Schwarzschild-medaljen: Martin Schwarzschild
 Lyellmedaljen: David Williams
 Nobelprisen: 
 Fysikk: Emilio Segrè, Owen Chamberlain
 Kjemi: Jaroslav Heyrovský
 Fysiologi/medisin: Severo Ochoa, Arthur Kornberg
 Penrosemedaljen: Adolph Knopf
 Royal Astronomical Societys gullmedalje: Raymond Arthur Lyttleton
 Wollastonmedaljen: Pierre Pruvost

Fødsler 

|-
|rowspan=1|Desember ||25. || Michael P. Anderson ||  || romfarer, mannskapet på STS-107 ||align=center|43 ||align=center|2003 || 
|}
 27. april – Andrew Fire, amerikansk mikrobiolog og genetiker, nobelprisvinner
 3. august – Koichi Tanaka, japansk kjemiker, nobelprisvinner 
 22. september – Saul Perlmutter, amerikansk astrofysiker, nobelprisvinner

Dødsfall 
 15. februar – Owen Willans Richardson, britisk fysiker, nobelprisvinner  (født 1879)
 9. juni – Adolf Windaus, tysk kjemiker, nobelprisvinner  (født 1876)
 15. november – C.T.R. Wilson, britisk fysiker, nobelprisvinner  (født 1869)

Referanser

Eksterne lenker
Croissan’Wich

Croissan’Wich er en sandwich som produseres og selges av den amerikanske restaurantkjeden Burger King. Den selges som frokost og består av et kjøttstykke, egg og mykost servert i en croissant.

Croissan’Wich – som er et sammentrukket ord fra croissant og sandwich – ble lansert i 1983 som del av en menyutvidelse som skulle skille Burger Kings frokostutvalg fra McDonald’s.

Det finnes en rekke varianter av Croissan’Wich hvor én eller flere av ingrediensene er erstattet med andre, for eksempel bacon eller skinke i stedet for pølsekjøtt.

Burger King
Mat fra USA
Hurtigmat
Varemerker
Introduksjoner i 1983
Enormous Omelet Sandwich

Enormous Omelet Sandwich er en sandwich som produseres og selges av den amerikanske restaurantkjeden Burger King. Den selges som frokost og består av kjøttstykker, bacon, egg og mykost servert mellom to brød med sesamfrø. En variant av sandwichen er Meat'normous Omelet Sandwich, som i tillegg inneholder skinke.

Enormous Omelet Sandwich ble lansert 28. mars 2005 og fikk betydelig offentlig oppmerksomhet på grunn av kaloriinnholdet (730 kcal). Den var det første nye produktet som ble lansert av daværende direktør Greg Brenneman, og bidro til å øke Burger Kings frokostsalg med 20 prosent.

Burger King
Mat fra USA
Hurtigmat
Introduksjoner i 2005
Sandwiches
BK Chicken Tenders

BK Chicken Tenders er et måltid av panert og frityrstekt kyllingkjøtt som selges av den amerikanske restaurantkjeden Burger King. Måltidet består av små, tynne biter av kyllingkjøtt (fortrinnsvis fra broilere) som selges i pakker på tre, fire, seks eller åtte biter. Ved lanseringen fantes det også en større, 25-biters variant.

BK Chicken Tenders ble lansert i 1985 for å bøte på en mangel i Burger Kings menyutvalg der konkurrenten McDonald’s tilbød Chicken McNuggets.

Siden 2006 er bitene formet som kroner, men kan bli endret i forbindelse med spesielle markedsføringskampanjer, eksempelvis dinosaurer (Jurassic Park) eller stjerner og lyn (Star Wars Episode III: Sithene tar hevn).

Burger King
Mat fra USA
Hurtigmat
Varemerker
Introduksjoner i 1985
Frityrstekt mat
Munken

Munken er to øyer i innsjøen Norsjø, lengst øst i Nome kommune i Telemark. Store Munken (Store-munken) er på 335 dekar (0,335 km²), Lille Munken (Lille-munken) er 14,5 dekar. Like ved Lille Munken ligger også et lite skjær på 1,2 dekar. Høyeste punkt på Store Munken er 72,5 moh. (ca. 57 meter over innsjøens overflate), på Lille Munken er høyeste punkt ca. 30 moh.

Øyene hører inn under matrikkelgården Langeland, gnr. 66, på vestsiden av Norsjø. Store Munken hadde i eldre tid gjestgiveri og brennevinshandel, og var et av 12 roskifter (skysskifter) på Norsjø. Sakfører Larsen, som eide øyene fra 1887, satte opp en villa som ble brukt som vertshus på Store Munken, og bygde også park og brygge på øya. Villaen ble revet og flyttet i 1952. Ifølge Carl Corneliussens historiske oversikt om Munken står villaen nå (2012) på området til Universitetet for miljø- og biovitenskap i Ås.

Dagens eiere overtok i 2000. På begynnelsen av 2000-tallet oppsto det strid om planene deres om å bygge hytter og kafé (restaurant) på Store Munken. 31. august 2001 fremmet Fylkesmannen i Telemark ved miljøvernavdelingen innsigelse mot Nome kommunes reguleringsplan, og mente at noen av de planlagte hyttene ville kunne begrense friluftsbruken i området. Nome kommune vedtok en justert reguleringsplan 7. mars 2002, der hyttefeltene var trukket lengre unna strandlinjen. Fylkesmannen sto fast på sine innsigelser, men kommunens vedtak ble stadfestet av Miljøverndepartementet 30. juni 2003.

Restauranten sto ferdig i 2007. I tillegg er det 4 utleiehytter og til sammen 19 andre hyttetomter på Store Munken, hvorav de fleste tomtene er bebygd. Utleiehyttene og 2. etasje i restaurantbygningen fungerer også som kurs- og konferansesenter. På Lille Munken er det oppsatt toalett, og øya egner seg til telting. På sørøstspissen av Store Munken ligger ei gravrøys fra bronsealderen, som er automatisk fredet i henhold til kulturminneloven.

Referanser

Kilder
Munken-turist.no
Historikk på Munken (skrevet av Carl Corneliussen, besøkt 25. august 2012)

Øyer i Vestfold og Telemark
Nomes geografi
Innlandsøyer i Norge
Marskland

Marskland er ei slags myr i det litorale området mellom land og salt- eller brakkvann, område som ble tørrlagt når det er fjøre sjø. Området er dominert av saltplanter. Historisk har marskland vært regnet som «ødeland», i lag med andre våtmarksområde. Marskland er noe av de mest biologisk produktive leveområdene på jorda, nesten på nivå med tropiske regnskoger. Det daglige tidevannet fører med seg næringsstoffer, som legger seg til rundt planterøttene i marsklandet. Den naturlige kjemiske aktiviteten til saltvann (eller brakkvann) og tendensen algene har til å blomstre opp i det grunne, uskjermete vannet, fører også med seg stort biologisk mangfold. 

Marskland har vist seg nyttig som vern mot uvær. Tidligere ble store marsklandsområde tørrlagte og utnyttet til jordbruk og urban utvikling, men i USA og Europa blir disse områdene i dag vernet. Stadig flere marsklandsområde blir gjenopprettet slik de en gang var.

Nødvendige vilkår 

Marskland oppstår bare langs kysten, i bukter og estuar (elvemunninger) der tidevannsstrømmen er relativt svak, og der annen erosjon er liten slik at vegetasjonen klarer å slå rot. De er vanlige langs estuar, i lukkete bukter og fjorder.

Vegetasjon 
Plantemangfoldet er relativt lavt ettersom plantene må tåle salt, kunne være helt eller delvis dekket av vann og oksygenfattig gjørme. De mest vanlige marsklandsplantene er salturt og spartina, som finnes over hele verden. De er ofte de første plantene man finner på en slamflate og via økologisk rekkefølge flytter de seg inn på marsklandet. Skuddene deres flytter tidevannsstrømmen over slamflaten, mens røttene deres setter seg ned i gjørma og stabiliserer denne, samt at de fører oksygen ned i gjørma som andre planter kan nytte seg av senere. Planter som strandrisp, vassgro og forskjellige starr og siv vokser så snart de første plantene har slått seg ned.

Se også 
 Bayou
 Myr
 Mangrovesump
 Myrland
 Saltplante
 Sjøgras
 Sump

Eksterne lenker 
 
 «Salt Marsh Nature Center»  i Marine Park i Brooklyn i New York i USA

Jord
Landformer
Økologi 
Kyst- og havlandformer